МОДЕЛ УГОВОРА
ЈАВНА НАБАВКА добара-  ОПРЕМА ЗА ДОМАЋИНСТВО – за потребе Дома за децу и лица ометена у развоју‚‚Др Никола Шуменковић‚‚ Стамница.
Закључен између:
1. Дома за децу и лица ометена у развоју “Др Никола Шуменковић“ Стамница, Српских Владара број 83. село Стамница , 12300 Петровац на Млави, кога  заступа в.д.директор-а Ана Томашевић, (у даљем тексту:Наручилац) 
Матични број:07200226  
 ПИБ: 101589921  
и
2. „______________________________“са седиштем у ______________________ ул.______________, бр.___, кога заступа директор__________________( у даљем тексту : Испоручилац)
Матични број:____________________
ПИБ:_____________________________
Број тек.рачуна:___________________, отворен код Банке________________,

ПРЕДМЕТ УГОВОРА
Члан 1.
Предмет овог Уговора је набавка-добара- ОПРЕМА ЗА ДОМАЋИНСТВО- за потребе Дома за децу и лица ометена у развоју‚‚ Др Никола Шуменковић‚‚ Стамница, (ЦПВ: 39221000 - Кухињска опрема према)  конкурсној документацији Наручиоца, број: 1802-07-10/26, прихваћене понуде Испоручиоца добара, број_________, која чини саставни део овог уговора  и Одлуке о додели уговора бр.__________ од __.__.2026.године
Испоручилац ће добра која су предмет овог уговора испоручити (заокружити и попунити): 
а) самостално; 
б) са подизвођачима: 
________________________________________________________ из      ___________________________________ 
________________________________________________________ из ___________________________________, 
в) заједнички, у групи са: 
________________________________________________________ из ___________________________________
________________________________________________________из __________________________________ 
ЦЕНА
                                                                 Члан 2.
Испоручилац, као понуђач који је изабран у поступку јавне набавке обавезује се да  наручиоцу испоручи добра по цени која је дата у понуди бр.______ од ___________. године.
       Укупна вредност добара износи 
_________________________________динара без ПДВ-а _____________________________________________________________(словима),односно __________________ динара са ПДВ-ом, _____________________________________________________________( словима), а састоји се од збира јединичних цена и количина добара садржаних у обрасцу структура цена понуде број:_________од_________године.
	Цена из става 1. овог члана је фиксна и не подлеже променама до коначне реализације Уговора.
У цену су урачунати сви трошкови за реализацију уговорене обавезе и они се не могу посебно исказивати ван понуђене цене, фактурисати нити наплаћивати.
НАЧИН ПЛАЋАЊА
Члан 3.
Наручилац  се обавезује да плати Испоручиоцу укупну вредност добра из чл. 2 овог уговора  и то:
-  у року од  45 дана  од дана доставе  Рачуна (фактура) за испоручена добра.  Фактура се доставља у електронској форми преко Система електронских фактура (СЕФ-а),
УСЛОВИ ИСПОРУКЕ
Члан 4.
Испоручилац се   обавезује да ће испоруку добара која су предмет уговора, извршити у року од 15 дана од дана потписивања уговора, франко Наручилац. Трошкови транспорта добара на адресу Наручиоца, као и монтаже истих падају на терет Испоручиоца. Трошкове случајне пропасти ствари током транспорта, падају на терет Испоручиоца. Испоручилац се обавезује да ће  обезбедити упутство за употребу машина и обучити особље за рад са машинама од стране Наручиоца. Испоручилац мора да предвиди све мере заштите на раду при испоруци, инсталацији и пуштања у рад постављене опреме . Испоручилац се обавезује да испоруку добра  извршава по свим прописаним стандардима,  и принуднимм прописима за ту врсту добра.
Испоручилац је дужан да поштује кућни ред Наручиоца приликом испоруке и монтаже. Испоручилац о свом трошку обезбеђује смештај и исхрану за своје раднике за време испоруке и монтаже предметне опреме. Испоручилац је у обавези да заједно са Наручиоцем сачини  записник о примопредаји  опреме.
ГАРАНЦИЈА
Члан 5.
Гарантни рок за испоручено добра је ______, рачунајући од дана примопредаје  добра наручиоцу. 
Испоручена добра у свему морају одговарати карактеристикама добара чију је испоруку испоручилац нудио у поступку јавне набавке. Испоручилац гарантује наручиоцу да добра која испоручује поседују све прописане дозволе, сагласности или атесте, у колико се иста захтевају по посебним прописима. Испоручилац се обавезује да при избору материјала за израду опреме поштује све норме и стандарде везане за безбедност и здравље како радника тако и корисника  Дома , заштиту животне средине и енергетску ефикасност. Све рекламације у погледу неисправности добара падају на терет испоручиоца. Испоручилац је дужан, у случају рекламације, да обезбеди сервис у складу са гарантним роком произвођача опреме рачунато од датума примопредаје добара. За понуђену опрему мора да постоји овлашћени сервис у Србији. Испоручилац је дужан да се одазове на пријаву квара у гарантном року од 24 часа од пријема исте.
Испоручилац гарантује набавку оргиналних делова и сервис 7. година од истека гаранције , дату робу је дужан да одржава и сервисира у гарантном року оргиналиним резервним деловима, такође је обавезан да обезбеди  упутство за употребу предметних добара и обучи  особље за рад са опремом.
СРЕДСТВА ФИНАНСИЈСКОГ ОБЕЗБЕЂЕЊА
Члан 6.

Испоручилац је у обавези да обезбеди и преда Наручиоцу у тренутку закључења уговора, а најкасније  у року од 7 (седам) дана од дана закључења Уговора, средствo финансијског обезбеђења за испуњење уговорних обавеза: бланко сопствену меницу, која мора бити евидентирана у Регистру меница и овлашћења Народне банке Србије. Меница мора бити оверена печатом и потписана од стране лица овлашћеног за заступање, а уз исту мора бити достављено попуњено и оверено менично овлашћење, са назначеним износом од 10% од укупне вредности уговора  без ПДВ - а. Уз меницу мора бити достављена копија картона депонованих потписа који је издат од стране пословне банке коју понуђач/привредни субјект наводи у меничном овлашћењу. Рок важења менице и меничног овлашћења је 30 (тридесет) дана дужи од истека рока за коначно извршење посла, с тим да евентуални продужетак рока за испоруку и монтажу предмета јавне набавке има за последицу и продужење рока важења менице и меничног овлашћења, за исти број дана за који ће бити продужен рок за извршење предмета набавке. 	Наручилац  ће уновчити меницу за испуњење уговорних обавеза у случају да најповољнији понуђач/привредни субјект не извршава своје уговорне обавезе у роковима и на начин предвиђен Уговором.
Испоручилац је у обавези да обезбеди и преда Наручиоцу у тренутку примопредаје добара, средствo финансијског обезбеђења за отклањање недостататака у гарантном року: бланко сопствену меницу, која мора бити евидентирана у Регистру меница и овлашћења Народне банке Србије. Меница мора бити оверена печатом и потписана од стране лица овлашћеног за заступање, а уз исту мора бити достављено попуњено и оверено менично овлашћење, са назначеним износом од 10% од укупне вредности уговора  без ПДВ - а. Уз меницу мора бити достављена копија картона депонованих потписа који је издат од стране пословне банке коју давалац услуга наводи у меничном овлашћењу. Рок важења менице и меничног овлашћења је 5 (пет) дана дужи од истека укупног гарантног рока. Наручилац  ће уновчити меницу за отклањање недостатака у гарантном року у случају да испоручилац не извршава своје уговорне обавезе у роковима и на начин предвиђен овим Уговором.
РАСКИД УГОВОРА
                                                                   Члан 7.
Наручилац има право на једнострани раскид уговора у следећим случајевима:
-уколико из било ког разлога Министарство за рад, запошљавање борачка и социјална  питања, повуче додељена средства за дату набавку пре испоруке добара;
-ако испоручилац не пружи услуге за  испоручена добра у складу са техничком документацијом-образцем структуре цене.
Уговор се раскида писменом изјавом која се доставља другој уговорној страни са отказним роком од 8 дана, од дана достављање изјаве. Изјава мора да садржи основ за раскид уговора.
ОСТАЛЕ ОДРЕДБЕ
Члан 8.
На питања која нису регулисана овим Уговором, а која су од важности за извршења истог, примењиваће се одредбе Закона о облигационим односима.

Члан 9.
За евентуални спор по основу овог уговора уговорне стране сагласно утврђују надлежност Привредног суда у Пожаревцу.

Члан 10.
Овај Уговор ступа на снагу даном потписа свих уговорних страна и траје до извршења свих уговорених обавеза, а у складу са понудом Испоручиоца.

Члан 11.
Уговорне стране сагласно изјављују да су уговор прочитале, разумеле и да уговорне одредбе у свему представљају израз њихове стварне воље.

Члан 12.
Овај уговор је закључен у 4 (четири) истоврсна примерка, од којих се по 2 (два) истоврсна примерка налазе код сваке уговорне стране.

НАРУЧИЛАЦ                                                                             ИСПОРУЧИЛАЦ
___________________                                                                  ________________
         						                        
Напомена: Модел уговора представља садржину уговора који ће бити закључен са изабраним понуђачем. 

